L'adoració de l'Anyell Místic

context: L'obra gaudeix d'un gran realisme en les formes i els detalls, una característica de l'autor que es pot atribuir al canvi de les tendències teològiques del moment. A l'edat mitjana, la doctrina oficial havia restat valor a les realitats terrenals situant-les en l'escala més baixa de la creació però durant el segle xv, sota la influència dels místics, es produeix un canvi en el pensament religiós i es començà a interpretar el món sencer com l'obra de Déu, un Déu font de tota creació i present en cada element per insignificant que fos. Si abans l'art s'havia focalitzat en el món no visible, en allò que està més enllà del món tangible, l'art de Van Eyck potencia l'observació per sobre de la imaginació, cercant en cada persona, en cada detall, un signe per a interpretar la veritat espiritual i una forma de revelar la dimensió metafísica mitjançant la glorificació dels elements de la creació.[22]
qas: answers: text: al canvi de les tendències teològiques del moment
question: A què atribuïm el realisme de l'obra?

answers: text: com l'obra de Déu
question: Com es comença a interpretar el món al segle XV?

answers: text: en cada element
question: On trobem Déu?

answers: text: en el món no visible
question: En què es focalitzava l'art abans?

answers: text: l'observació per sobre de la imaginació
question: Què potencia l'art de Van Eyck?

context: El Crist porta un fermall amb la paraula «Sabaoth» que vol dir «Senyor dels exèrcits»; a la túnica, escrit en alfabet grec i llatí barrejat, apareixen les paraules «Rex Regum Dominus Dominatium».[34] Als seus peus hi ha dipositada una corona amb una inscripció a cada banda: «Vida sense mort al seu cap» i «Joventut sense vellesa al seu front».[35] Està representat en Maiestas Domini, una forma molt popular dins l'art romà d'Orient. L'expressió Rex Mundi, que apareix brodada als seus vestits, recorda lleugerament a la cultura dels càtars, que la feien servir per designar al governador del diable. La imatge està ricament vestida de vermell, portant una triple tiara papal i un ceptre, l'emblema de la seva sobirania; la seva mà s'aixeca en el gest de la Segona Vinguda. El medalló rodó que porta al pit està decorat amb quatre gemmes, que formen una creu, i una gemma en forma de punta de diamant al centre.[36] Els motius de la tela amb brocat d'or que hi ha darrere seu simbolitzen el sacrifici de Crist: raïm, i un pelicà que alimenta les cries amb la sang que brolla del seu propi pit.[35]
qas: answers: text: un fermall
question: Què porta el Crist?

answers: text: Senyor dels exèrcits
question: Què vol dir Sabaoth?

answers: text: grec i llatí
question: En quins alfabets estan escrites les paraules de la túnica?

answers: text: per designar al governador del diable
question: Per què feien servir l'expressió Rex Mundi els càtars??

answers: text: vermell
question: De quin color està vestida la imatge?

context: Amb el retaule tancat, a la caixa alta presenta l'escena de l'Anunciació a Maria. A la caixa baixa, es pot veure als panells exteriors el retrat dels donants i als dos panells interiors, les imatges en grisalla de Sant Joan Baptista i Sant Joan Evangelista. Al capcer hi ha una mena de llunetes amb les imatges dels profetes Zacaries i Miquees, i les sibil·les Cumes i Eritrea. El format del retaule fa referència al domus (casa), que en la interpretació medieval de la Bíblia es relaciona amb l'església. La distribució del retaule en la posició tancada podria estar inspirada en manuscrits il·luminats medievals com el Liber Avium de l'any 1200.[30]
qas: answers: text: l'Anunciació a Maria
question: Què ens presenta la caixa alta?

answers: text: el retrat dels donants
question: Què veiem als panells exteriors de la caixa baixa?

answers: text: al domus (casa)
question: A què fa referència el format del retaule?

answers: text: Zacaries i Miquees
question: Quins profetes trobem al capcer?

answers: text: 1200
question: De quin any és el Liber Avium?

context: Els dos grups del fons surten dels boscos caminant cap al centre de la composició. El grup de la dreta el formen les sagrades verges, algunes de les quals es poden reconèixer pels atributs que porten. Es pot identificar a Agnès (xai), Bàrbara (torre), Caterina (espasa i roda), Dorotea (pom de flors) i Úrsula; la majoria porten corones de flors i la palma del martiri. Finalment, el grup de l'esquerre està compost pels confessors de la fe, un grup compacte en el que gairebé tots vesteixen molt luxosament i de color blau.
qas: answers: text: dels boscos
question: D'on surten els dos grups del fons?

answers: text: cap al centre de la composició
question: Cap a on caminen els dos grups del fons?

answers: text: les sagrades verges
question: Qui forma el grup de la dreta?

answers: text: molt luxosament i de color blau
question: Com vesteixen els confessors de la fe?

answers: text: pels atributs que porten
question: Com podem reconèixer les sagrades verges?

context: Al fons de tot de l'escenari, darrere dels boscos, hi ha una ciutat que representa la Jerusalem Celestial esmentada a l'Apocalipsi de Sant Joan (cap. 21). Té una estètica clarament contemporània, si bé a l'angle superior esquerra es pot observar la torre de sant Anastasi de Jerusalem, que figurava com a principal edifici en les guies de viatge medievals.[43]
qas: answers: text: Jerusalem Celestial
question: Quina ciutat hi ha representada darrera els boscos?

answers: text: a l'Apocalipsi de Sant Joan
question: On s'esmenta la ciutat de Jerusalem Celestial?

answers: text: contemporània
question: Com és l'estètica de l'obra?

answers: text: la torre de sant Anastasi de Jerusalem
question: Què hi trobem a la part superior esquerra?

answers: text: com a principal edifici
question: Com figurava la torre de sant Anastasi de Jerusalem en les guies de viatge medievals?

context: Per sobre d'ells, unes grisalles representen Caín i Abel. En una, Abel està sacrificant el primer anyell en ofrena a Déu mentre que Caín ofereix una part de les seves collites al Senyor. En l'altra, es representa l'assassinat d'Abel que és atacat per Caín amb una maixella de ruc; segons la Bíblia, Caín estava gelós després que el Senyor valorés més l'ofrena d'Abel. Van Eyck va fer les pintures simulant estàtues per així donar més profunditat a la imatge.
qas: answers: text: Caín i Abel
question: Qui representen les grisalles?

answers: text: en ofrena a Déu
question: Per què sacrifica l'anyell?

answers: text: amb una maixella de ruc
question: Amb què és atacat Abel?

answers: text: simulant estàtues
question: Com va fer les pintures Van Eyck?